Diari Oficial de la Generalitat Valenciana


Sumari del DOGV 1529, del 25-04-1991 (1991/800705)

ORDRE de 25 de març de 1991, de la Conselleria d'Agricultura i Pesca, que regula la denominació específica «Xixona» i el Consell Regulador.
-------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/03/25/(2)/dof/vci/html**

### Dades del document

Número de DOGV
:   1529

Data del DOGV
:   25-04-1991

Secció del DOGV
:   DISPOSICIONS GENERALS

Número del document
:   1991/800705


Data del document
:   25-03-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Anàlisi jurídica

Ordre de 25 de març de 1991, de la Conselleria d'Agricultura i Pesca, que regula la denominació específica "Jijona" i el Consell Regulador.  
El reglament de la denominació específica «Xixona» i el Consell Regulador va ser aprovat per Ordre de 19 d?abril de 1990, del Conseller d?agricultura i Pesca, publicada al Diari Oficial de la Generalitat Valenciana, número 1.303, de 15 de maig de 1990.  
La publicació del Reial Decret 251/1990, de 23 de febrer, pel qual s'inclouen la mel, els fruits secs i el torró en el règim de les denominacions d'origen, genèriques i específiques, i la conveniència de millorar el funcionament i la gestió de la denominació d?origen «Xixona» i el Consell Regulador, aconsellen d'introduir algunes modificacions en el recent reglament però sense que això provoque la dispersió de les normes que les regulen, raó per la qual cal fixar un nou text íntegre que substituesca l'aprovat anteriorment.  
Per tot açò, i fent ús de les facultats que tinc atribuïdes,  
ORDENE:  
Article únic  
L?aprovació del reglament de la denominació específica «Xixona» i el Consell Regulador que es, publica en l'annex d'aquesta ordre.  
DISPOSICIONS FINALS  
Primera  
Aquesta ordre entrarà en vigor l?endemà de la publicació al Diari-Oficial de la Generalitat Valenciana.  
Segona  
Es derogada l?Ordre de 19 d?abril de 1990, del Conseller d?Agricultura i Pesca, per la qual es regula la denominació específica «Xixona» i el Consell Regulador.  
València, 25 de març de 1991.  
El Conseller d?agricultura i Pesca,  
LLUÍS FONT DE MORA i MONTESINOS  
ANNEX  
Reglament de la denominació específica «Xixona» i el Consell Regulador  
CAPÍTOL I  
Generalitats  
Article primer  
D'acord amb el que disposa la Llei 25/1970, de 2 de desembre, Estatut de la Vinya, del Vi i dels Alcohols; en el reglament corresponent, aprovat pel Decret 835/1972, de 23 de març; en el Reial Decret 4107/1982, de 29 de desembre, pel qual es transfereixen a la Comunitat Valenciana les competències en matèria d'agricultura, pesca i alimentació, i en el Reial Decret 728/1988, de 8 de juliol, pel qual es dicten les normes a què s'han d'ajustar les denominacions d'origen específiques o genèriques de productes agroalimentaris novínics, són protegits per la denominació específica «Xixona» els torrons elaborats al terme municipal de Xixona (Alacant) que, reunint les característiques definides en aquest reglament, complesquen en l?elaboració i en la comercialització tots els requisits exigits en el i en la legislació vigent.  
Article segon  
1. La protecció atorgada s?estén al nom de la denominació específica i als noms geogràfics de Xixona i Alacant, aplicats al torró bla i dur respectivament.  
2. Queda prohibida la utilització en altres torrons de noms, marques, expressions i signes que per similitud fonètica o gràfica amb els protegits o per ser-ne derivats, puguen induir a confondré'ls amb els que són objecte d?aquesta reglamentació, encara que vagen precedits pels termes: tipus, gust, estil, elaborat a, envasat a, amb indústries a, o d'altres anàlegs.  
Article tercer  
La defensa de la denominació específica, l'aplicació del reglament corresponent, la vigilància del compliment, i també el foment i el control de qualitat dels torrons emparats, queden encomanats al Consell Regulador de la denominació específica, a la Conselleria d'Agricultura i Pesca de la Generalitat Valenciana i a la Direcció General de Política Alimentària del Ministeri Agricultura, Pesca i Alimentació, en l?àmbit de les respectives competències.  
CAPÍTOL II  
De l?elaboració  
Article quart  
La zona d?elaboració i envasat de torrons emparats per la denominació específica «Xixona», la constitueix el terme municipal de Xixona (Alacant).  
Article cinquè  
1. L?elaboració dels torrons protegits es realitzarà exclusivament amb els següents ingredients: ametles, mel pura d'abella, clara d'ou, sucres i neula, les característiques i proporcions dels quals s'especifiquen als articles deu i onze. Els productes de mel i ametlla han de procedir de les zones de producció i elaboració ubicades a les diverses comarques d'Alacant, Castelló i València.  
2. El Consell Regulador podrà proposar a la Conselleria d?agricultura i Pesca que siguen autoritzats nous ingredients o varietats d'ells que, després dels assajos i experiències convenients, es comprove que són productes adequats per a l?elaboració de torrons protegits per la denominació específica.  
Article sisé  
Les tècniques usades en la fabricació s?encaminaran a obtenir productes de màxima qualitat, mantenint els caràcters tradicionals dels tipus de torró emparats per la denominació específica.  
Article setè  
En el procés d'elaboració dels torrons durs es torra l'ametla. A la batedora es cou, a foc viu, una mescla de sucres i mel en proporcions variables segons la varietat, fins que la mescla adquiresca el punt adequat, moment en el qual s'hi addiciona l'ametla torrada i es fa voltar la massa fins a tenir-ne una distribució el més homogènia possible.  
La massa encara calenta es pesa i modela, es recobreix de neula, es talla mecànicament o manual en pastilles i es fa l'envasament definitiu.  
Article vuitè  
Als torrons blans, les operacions de torrada d'ametla i cocció de sucres són anàlogues a les d'elaboració del torró dur, tot i que, quan s'ha obtingut la mescla, s'estén en làmines sobre superfícies refredadores. Ja freda, es mol i es refina fins a obtenir-ne una massa fluïda.  
La massa s'introdueix en recipients on s'afegeix l'ametla pelada, torrada i trossejada, sent sotmesa a una segona cocció dins el boixet, fins a tenir la compacitat i la cocció adequades.  
El pesatge, modelat i envasament són anàlegs als dels torrons durs, tret que el modelat es realitze sense recobrir de neules, passant a refredar-se i reposar abans de tallar-lo.  
Article novè  
1. En l?elaboració se seguiran les pràctiques tradicionals descrites en els articles setè i vuitè. No obstant això, el consell podrà autoritzar, per a atendre les tendències i exigències del mercat, l'aplicació de noves tècniques, orientades a la millora dels processos i a la qualitat dels torrons.  
2. Si es fa cap modificació de les pràctiques en els processos tradicionals descrits, prèviament autoritzada pel consell, aquest farà el seu dictamen sobre si el producte acabat pot, o no, ser emparat per la denominació específica.  
CAPÍTOL III Característiques dels torrons  
Article deu  
Els torrons emparats per la denominació específica «Xixona» són els indicats a l'article segon, elaborats conformement al que es descriu al capítol II i pertanyents exclusivament a les categories Suprema i Extra de la reglamentació tècnico-sanitària vigent (Reial Decret 1787/1982, de 14 de maig); havent de complir la segona categoria el percentatge mínim que es determina a l'article onze.  
Article onze  
1. En els torrons emparats, les matèries primes fonamentals han de ser:  
- Mel pura d'abella, pel cap baix, en un deu per cent.  
- Ametla neta, sana, sense matèries estranyes i de les varietats Valenciana, Mallorca, Marcona, Mollar i Planeta. El percentatge mínim d'ametla en els torrons emparats serà d'un 52% per a les varietats molles i un 46% en les varietats dures.  
El temps mínim de cocció de la mel es xifra en 30 minuts per als tipus de torró moll i de 45 minuts en els tipus de torró dur.  
La mescla haurà d'estar en el boixet un mínim de 150 minuts.  
2. Sense perjudici dels requisits determinats per la legislació vigent, els torrons emparats per la denominació específica «Xixona», es correspondran amb les exigències mínimes d'elaboració, qualitats en matèries primes i percentatges exigits en aquest reglament.  
3. Els torrons hauran de presentar les qualitats organolèptiques característiques d'ells, quant a color. aroma i sabor. Els torrons que, segons el parer del Consell Regulador, no tinguen aqueixes característiques no podran ser emparats per la denominació específica «Xixona» i seran desqualificats en la forma indicada en l'article 36.  
4. La presentació de torrons haurà de correspondre a:  
- Bla: Porcions rectangular de 15 a 90 grams. Pastilles rectangulars de 100 a 700 grams.  
- Dur: Porció rectangular de 15 a 90 grams. Pastilles rectangulars de 100 a 700 grams. Torta en forma de disc de 35 a 400 grams.  
CAPÍTOL IV Registres  
Article dotze  
1. El Consell Regulador durà els següents registres:  
a) Registre d'Elaboradors.  
b) Registre d'Envasadors-comercialitzadors.  
2. Les peticions d'inscripció es dirigiran al Consell Regulador, acompanyant les dades, els documents i els comprovants que, en cada cas, siguen requerits per les disposicions i normes vigents, en els impresos que dispose el Consell Regulador.  
3. El Consell Regulador denegarà les inscripcions que no s'ajusten als preceptes del reglament i als acords adoptats per ell, sobre condicions complementàries de caràcter tècnic que hagen de reunir les instal·lacions d'elaboració i envasament.  
4. La inscripció en aquests registres no eximeix els interessants de l?obligació d'inscriure's en aquells registres que, amb característiques generals, siguen establerts i, en especial, en el Registre d?Indústries Agràries i Alimentàries.  
Article tretze  
1. En el Registre d'Elaboradors s'inscriuran aquelles empreses situades a la zona d'elaboració que es dediquen a la producció de torrons que puguen ser emparats per la denominació específica.  
2. En la inscripció haurà de figurar el nom de l?empresa, el titular que tinga, el nombre de factories que posseeix a la zona d'elaboració i totes les dades que calguen per a la identificació.  
3. En la inscripció es faran constar les marques que cada empresa productora utilitze en els torrons emparats per la denominació específica.  
Article catorze  
1. En el Registre d'Envasadors-comercialitzadors s'inscriuran aquelles empreses que, amb marca própia, comercialitzen torrons que puguen ser emparats per la denominació específica.  
2. En la inscripció haurà de figurar el nom de l?empresa, el titular d'ella i totes les dades que calguen per a la identificació.  
3. En la inscripció es faran constar les marques que cada empresa comercialitzada utilitze en els torrons emparats per la denominació específica.  
Article quinze  
A les instal·lacions inscrites als registres establerts tots els processos d?elaboració i envasament de productes protegits per la denominació específica no podran ser simultanis als d'altres productes no protegits.  
Article setze  
1. Per a la vigència de les inscripcions en els corresponents registres serà indispensable complir sempre els requisits que disposa el reglament, havent de comunicar al consell qualsevol variació que efecte les dades subministrades en la inscripció, quan es produesca. Per tant, el Consell Regulador podrà suspendre o anul·lar les inscripcions quan els titulars d'elles no s'atenguen a tals prescripcions.  
2. El Consell Regulador farà inspeccions periòdiques per a comprovar la veracitat dels requisits que es disposen en el paràgraf anterior.  
3. Totes les inscripcions en els diferents registres seran renovades cada quatre anys en la forma que determine el Consell Regulador.  
Article disset  
1. Només les persones naturals o jurídiques que tinguen inscrites en els registres corresponents les seues factories podran elaborar i/o envasar torrons emparats per la denominació específica «Xixona».  
2. Només podrà aplicar-se la Denominació específica «Xixona» als torrons procedents d'empreses inscrites en els registres corresponents que hagen estat elaborats conformement a les normes exigides per aquest reglament i que reunesquen les condicions organoléptiques que han de caracteritzar-los.  
3. El dret a l?ús de la denominació específica en propaganda, publicitat, documentació o etiquetes és exclusiu de les firmes inscrites en el registre corresponent.  
4. Pel mer fet de la inscripció en els registres corresponents, les persones naturals o jurídiques inscrites queden obligades al compliment de les disposicions d'aquest reglament i dels acords que, dins la seua competència, dicten la Conselleria d?agricultura i Pesca, la Direcció General de Política Alimentària del Ministeri d?agricultura, Pesca i Alimentació, i el Consell Regulador; i a satisfer les exaccions que els corresponguen.  
Article divuit  
El Consell Regulador podrà impedir l'aplicació dels noms comercials, marques, símbols o llegendes publicitàries pròpies de les firmes inscrites als registres del Consell Regulador de la comercialització d'altres articles d'ella o similar espècie, per tal de no causar perjudici o desprestigi a la denominació ni possible confusió al consumidor.  
Article dinou  
1. En les etiquetes dels envasos figurarà obligatòriament, de forma destacada, el nom de la denominació específica, a més de les dades que amb característiques generals es determinen en la legislació aplicable.  
2. Abans de posar-les en circulació, les etiquetes hauran de ser autoritzades pel Consell Regulador, als efectes que es relacionen en aquest reglament. Serà denegada l'aprovació d'aquelles etiquetes que per qualsevol causa puguen donar lloc a confusió en el consumidor, i també podrà ser anul·lada l'aprovació d'una autoritzada anteriorment quan hagen variat les circumstàncies de la firma propietària, prèvia audiència que concedesca la firma.  
3. El Consell Regulador adoptarà i registrarà un emblema com a símbol de la denominació específica, previ l?informe de la Conselleria d?agricultura i Pesca.  
Aquest emblema haurà de figurar en les etiquetes, segells, etc. que expedesca el Consell Regulador.  
4. Els torrons protegits amb la denominació específica es comercialitzaran als envasos i pesos determinats a l'article onze, apartat 4, que aniran proveïts d'etiquetes, contra-etiquetes o precintes numerats, expedides pel Consell Regulador.  
Article vint  
A tota partida de torrons amb dret a la protecció de la denominació específica que circule entre firmes inscrites caldrà adjuntar un volant de circulació expedit pel Consell Regulador.  
Article vint-i-u  
1. L'envasament de torrons emparats per la denominació específica «Xixona» haurà de ser realitzat exclusivament a les plantes envasadores-comercialitzadores inscrites i autoritzades pel Consell Regulador, perdent altrament el dret a la denominació.  
2. Els torrons emparats per la denominació específica podran circular i ser expedits per les plantes envasadores inscrites als tipus d'envàs que no en perjudiquen la qualitat i prestigi, aprovats pel Consell Regulador.  
Article vint-i-dos  
L'expedició de torrons emparats per la denominació específica «Xixona» es realitzarà exclusivament als envasos definitius d'origen, que hauran de dur els segells o precintes de garantia segons ho determine el Consell Regulador.  
Article vint-i-tres  
Tota expedició de torrons emparats per la denominació específica, amb destinació a l?estranger, haurà d'adjuntar el certificat de denominació específica expedit pel Consell Regulador, el qual s'ajustarà al model establert per la Direcció General de Política Alimentària del Ministeri d?agricultura, Pesca i Alimentació, sense poder-la despatxar a l?exportació en absència del certificat.  
Article vint-i-quatre  
1. Amb l?objecte de poder controlar-ne la producció, elaboració i existències, totes les empreses elaboradores i envasadores-comercialitzadores presentaran en el mes de maig de«cada any la declaració dels torrons emparats elaborats, indicant-ne la destinació.  
2. Mensualment es notificarà un balanç d'existències, entrades i eixides, a fi de controlar-ne la producció.  
3. La declaració a què es refereix l'apartat 1 d'aquest article té efecte merament estadístic, raó per la qual no podrà facilitar-se ni publicar-se més que en forma numèrica, sense cap referència de caràcter individual. Qualsevol infracció d?aquesta norma pel personal efecte al consell serà considerada com a falta molt greu.  
Article vint-i-cinc  
1. Qualsevol torró que, per la causa que siga, presente defectes o alteracions sensibles, o que en la seua producció s'hagen incomplet els preceptes d'aquest reglament o els preceptes d'elaboració assenyalats per la legislació vigent, serà desqualificat seguint el procediment establert en l'article trenta-u, cosa que produirà la pèrdua de la denominació específica o del dret a ella, cos de productes no envasats definitivament.  
2. Així mateix, es considerarà com a desqualificat qualsevol producte obtingut per mescla amb altres prèviament desqualificats.  
3. La desqualificació dels torrons podrà ser realitzada en qualsevol fase de producció i, a partir de la iniciació de l?expedient de desqualificació hauran d'estar a Bocs independents i degudament retolats, sota el control del Consell Regulador, que en la seua resolució determinarà la destinació del producte desqualificat.  
CAPÍTOL VI Del Consell Regulador  
Article vint-i-sis  
1. El Consell Regulador és un organisme integrat en la Conselleria d?agricultura i Pesca de la Comunitat Valenciana, amb atribucions decisòries en totes les funcions que se li encomanen en aquest reglament, d?acord amb el que determina la legislació vigent.  
2. El seu àmbit de competència serà determinat:  
a) Pel que fa al territori, per la zona d'elaboració i envasament.  
b) Per raó dels productes, pels protegits per la denominació específica.  
e) Quant a les persones, per les inscrites en els diferents registres.  
Article vint-i-set  
El Consell Regulador queda expressament autoritzat per a vigilar el moviment dels torrons no protegits per la denominació específica que s'elaboren al terme municipal de Xixona, comunicant les incidències d'aquest servei a la Conselleria d?agricultura i Pesca de la Comunitat Valenciana i trametent-li còpies de les actes que es produesquen, sense perjudici de la intervenció dels organismes competents en aquesta vigilància.  
Article vint-i-vuit  
1. Es missió principal del Consell Regulador aplicar els preceptes d'aquest reglament i vetllar perquè es complesquen, per a la qual cosa exercirà les funcions que encomana l'article vuitanta-set de la Llei 25/1970 i disposicions complementàries, i també les que expressament s'indiquen en els articles d'aquest reglament.  
2. El Consell Regulador vetllarà especialment per la promoció i propaganda del producte emparat, per a l?expansió dels mercats propis.  
Article vint-i-nou  
1. El Consell Regulador serà constituït per:  
a) Un president, nomenat per la Conselleria d?agricultura i Pesca de la Comunitat Autònoma Valenciana, a proposta del Consell Regulador.  
b) Un vocal en representació de la Conselleria d?Indústria, Comerç i Turisme de la Comunitat Autònoma Valenciana, designat per aquesta conselleria, com a vice-president.  
c) Dos vocals tècnics en representació de la Conselleria d?agricultura i Pesca, designats per aquesta conselleria.  
d) Quatre vocals nomenats per les empreses elaboradores inscrites.  
e) Quatre vocals nomenats per les empreses comercialitzadores inscrites.  
2. Per a cadascun dels càrrecs de vocal del Consell Regulador, es nomenarà un suplent triat de la mateixa forma que el titular  
3. Els càrrecs de vocals seran renovats cada quatre anys, podent ser reelegits.  
4. Cas de cessament de qualsevol vocal, es designarà un substitut en la forma establerta, si bé que el mandat del nou vocal serà pel temps que reste al substituït.  
5. El termini per a la presa de possessió dels vocals serà com a màxim d'un mes, comptador de la data de la seua designació.  
6. Serà baixa el vocal que durant el període de vigència del seu càrrec siga sancionat per infracció greu, en les matèries que regule aquest reglament, sia personalment o la firma a què pertany. Igualment serà baixa a petició de l?organisme o empresa que el designe, per absència injustificada a tres sessions consecutives o a cinc alternes, o per causar baixa l?empresa que ell representa en els registres de la denominació específica.  
7. La designació de vocals del Consell Regulador es realitzarà d'acord amb la legislació vigent.  
Article trenta  
Les persones mencionades als apartats d) i e) de l'article anterior hauran de ser vinculades als sectors que representen, sia directament o per ser directius de societats que es dediquen a les activitats que han de representar .Això no obstant, una mateixa persona natural o jurídica inscrita a diversos registres no podrà tenir al consell representació doble, una al sector elaborador i una altra a l?envasador, ni directament ni a través de firmes filials o dels socis que tenen.  
Article trenta-u  
1. Al president correspon:  
a) Representar el Consell Regulador. Aquesta representació podrà delegar-la expressament en els casos que calga.  
b) Fer complir les disposicions legals i reglamentàries.  
c) Administrar ingressos i fons del Consell Regulador i ordenar els pagaments.  
d) Convocar i presidir les sessions del Consell Regulador, establint l?ordre del dia, sotmetent a la decisió del consell els assumptes de la seua competència i executar els acords presos.  
e) Contractar, suspendre o renovar el personal del Consell Regulador, previ acord del consell.  
f) Organitzar el règim interior del Consell Regulador  
g) Organitzar i dirigir els serveis.  
h) Informar els organismes superiors de les incidències que es produesquen en la producció i en el mercat.  
i) Trametre a la conselleria d?agricultura i Pesca i al Ministeri  
d'Agricultura, Pesca i Alimentació, segons calga, aquells acords que per al compliment general acorda el Consell Regulador, en virtut de les atribucions que li conferesca aquest reglament i aquells que, per la importància que tenen, estime que han de ser coneguts per aquestes institucions públiques.  
j) Aquelles altres funcions que acorda el Consell Regulador o que li encomane la Conselleria d?agricultura i Pesca i el Ministeri d'Agricultura, Pesca i Alimentació, en l?àmbit de les respectives competències.  
2. La duració del mandat del president serà de quatre anys, podent ser reelegit.  
3. El president cessarà:  
a) En expirar el termini del seu mandat.  
b) A petició pròpia, quan haja estat acceptada la seua dimissió  
c) Per decisió de la Conselleria d?agricultura i Pesca, prèvia incoació d'un expedient.  
4. Cas de cessament o defunció, el Consell Regulador, en el termini d'un mes, proposarà a la Conselleria d?agricultura i Pesca de la Comunitat Valenciana la designació d'un nou president, d?acord amb l'article corresponent d'aquest reglament i amb el paràgraf següent d'aquest article.  
5. Les sessions del Consell Regulador en què s'estudie la proposta per a president les presidirà un funcionari de la Conselleria d?agricultura i Pesca de la Comunitat Autònoma Valenciana que designarà aquest organisme.  
Article trenta-dos  
1. El consell es reunirà quan el convoque el president, sia per pròpia iniciativa, sia a petició de la meitat dels vocals; sent obligatori celebrar-ne sessió almenys una vegada cada quatre mesos.  
2. Les sessions del Consell Regulador es convocaran amb set dies d'antelació almenys, adjuntant a la citació l?ordre del dia per a la reunió, on no es podran tractar més assumptes que els prèviament assenyalats. Es convocarà amb 24 hores d'antelació per al supòsit de l'article trenta-u. En qualsevol cos, el consell quedarà vàlidament constituït quan siguen presents la totalitat dels vocals i així ho acorden per unanimitat.  
3. Quan un titular no puga assistir ho notificarà al Consell Regulador i al suplent, perquè el substituesca.  
4. Els acords del Consell Regulador es prendran per majoria dels membres presents i, perquè tinguen validesa, caldrà que siguen presents més de la meitat dels components del Consell Regulador. El president tindrà vot de qualitat. Tanmateix, per a l'aprovació de pressuposts es requerirà una majoria qualificada del 75% dels assistents.  
Article trenta-tres  
1. Al si del Consell Regulador es constituirà una Comissió Econòmica formada pels quatre representants nomenats pel propi consells, que tindrà com a missió preparar els pressuposts del Consell Regulador. A les reunions d?aquesta comissió assistirà el secretari, qui tindrà la missió d'alçar acta de les sessions.  
2. Els pressupostos preparats per la Comissió Econòmica seran sotmesos a l'aprovació del Consell Regulador Quan els aprove el Consell Regulador es trametran a la Conselleria d?agricultura i Pesca per a la ratificació.  
Article trenta-quatre  
1. El pressupost es redactarà d'acord amb la legislació vigent de la Generalitat Valenciana.  
2. La fiscalització de les operacions econòmiques del Consell Regulador i de la comptabilitat serà feta per la intervenció que pertoque, d'acord amb les normes establertes d'atribucions i funcions que la legislació vigent assigne en aquesta matèria.  
Article-trenta-cinc  
1. Per al compliment dels seus fins, el Consell Regulador comptarà amb el personal necessari, d'acord amb les plantilles aprovades pel Consell Regulador, les quals figuraran dotades en el pressupost propi del consell.  
2. El Consell Regulador tindrà un secretari designat pel mateix consell, a proposta del president, del qual dependrà directament i que tindrà com a comeses específiques les següents:  
a) Preparar els treballs del consell i tramitar l?execució dels acords presos.  
b) Assistir a les sessions amb veu però sense vot; cursar les convocatòries; alçar actes i custodiar els llibres i documents del consell.  
c) Els assumptes relatius al règim interior de l?organisme, tant del personal com els administratius.  
d) Les funcions que li siguen encomanades ,pel president, relacionades amb la preparació i instrumentació dels assumptes de la competència del Consell Regulador.  
El secretari tindrà incompatibilitat amb qualsevol ocupació o funció, des del punt de vista laboral, que implique dependència de qualsevol empresa inscrita o no en el llibre de registre corresponent.  
3. Per als serveis de control i vigilància es nomenaran veedors propis. Aquests veedors seran designats pel Consell Regulador i habilitats pel la Direcció General de Política Alimentària del Ministeri d?agricultura, Pesca i Alimentació, en sol·licitud tramitada a través de la Conselleria d?agricultura i Pesca, amb atribucions inspectores sobre els torrons emparats per la denominació específica, en qualsevol fase d'elaboració i comercialització, i sobre les indústries emparades.  
4. El Consell Regulador podrà contractar per als treballs urgents el personal que calga, sempre que tinga aprovada en el pressupost la dotació per a aquest concepte.  
5. A tot el personal del Consell Regulador, tant el de caràcter fix com l?eventual, serà aplicable la legislació laboral.  
Article trenta-sis  
1. El Consell Regulador establirà un Comitè de Qualificació dels torrons, format per tres experts nomenats pel consell, que tindran com a comesa informar sobre la qualitat dels torrons emparats, i podrà comptar aquest comitè amb els assessoraments tècnics que estime necessaris.  
2. El president del consell, a la vista dels informes, resoldrà com pertoque i, si és el cos, la desqualificació del torró de la forma prevista en l'article vint-i-u. La resolució del president del consell, cos de desqualificació, tindrà caràcter provisional durant els deu dies següents. Si en aquest termini l?interessat sol·licita la revisió de la resolució, aquesta haurà de passar al ple del Consell Regulador en el termini de 24 hores, per a resoldre allò que calga en les 48 hores següents. Si no se sol·licita la revisió, la resolució del president es considerarà ferma. En aquest cas, el president donarà compte al Consell Regulador de les seues actuacions.  
Les resolucions del president o del Consell Regulador, si fa el cos, podran ser recorregudes en alçada davant la Conselleria d?agricultura i Pesca de la Comunitat Autònoma Valenciana.  
3. El Consell Regulador dictarà normes per a la constitució del Comitè de Qualificació.  
Article trenta-set  
1. El finançament de les obligacions del Consell Regulador es farà amb els recursos que hi ha tot seguit. Amb el producte de les exaccions parafiscals que es fixen a l'article noranta de la Llei 25/1970:  
a) Exacció sobre el producte emparat amb la denominació específica.  
b) Exacció per expedició de certificats, etiquetes, precintes o contraetiquetes i visat de factures.  
Les bases de les exaccions a cobrar pel Consell Regulador seran respectivament:  
De la a) el valor del producte emparat declarat per les indústries elaboradores. La determinació del valor del producte es farà d?acord amb el preu mitjà que haja tingut a la campanya precedent.  
De la b) el valor documentat. Els tipus seran respectivament:  
De la a) el 0,5%  
De la b) cent pessetes per cada certificat o visat de factures i el doble del preu de cost per a cada etiqueta, contraetiqueta o precinte numerats.  
Els subjectes passius de cadascuna de les exaccions seran:  
De la a) els titulars d'indústries elaboradores.  
De la b) els titulars d'empreses elaboradores i/o envasadores, que, sent inscrites, sol·liciten els certificats, visats de factures o adquiresquen etiquetes, contraetiquetes o precintes.  
c) Les subvencions, llegats i donatius que reba.  
d) Les quantitats que puguen percebre's en concepte d'indemnitzacions per danys o perjudicis causats al consell o als interessos que representa.  
e) Els béns que en constituesquen el patrimoni i els productes i les vendes que faça.  
2. Els tipus impositius fixats en aquest article podran ser variats per la Conselleria d?agricultura i Pesca de la Generalitat Valenciana, a proposta del Consell Regulador, quan les necessitats pressupostàries del consell així ho aconsellen i sempre que s'ajusten a límits establerts en la Llei 25/1970 i disposicions complementàries  
Article trenta-vuit  
1. Els acords del Consell Regulador que no tinguen caràcter particular i afecten una pluralitat de subjectes es notificaran mitjançant circulars exposades a les oficines del Consell Regulador. L'exposició de les circulars s'anunciarà en el Diari Oficial de la Generalitat Valenciana. El Consell Regulador podrà trametre aquestes circulars a d'altres entitats interessades.  
2. Els acords i resolucions que prenga el consell es podran recórrer, en qualsevol cos, davant la Conselleria d?agricultura i Pesca de la Comunitat Valenciana.  
CAPÍTOL VII  
De les infraccions, sancions i procediment  
Article trenta-nou  
El procediment administratiu per a la imposició de sancions per infraccions del que es preveu en aquest reglament serà el que s'estableix en la Llei 25/1970, de 2 de desembre, Estatut de la Vinya, del Vi i dels Alcohols, en el Decret 835/1972 de 23 de març, que n'aprova el reglament, i en el Reial Decret 1945/1983, de 22 de juny, que regula les infraccions i sancions en matèria de defensa del consumidor i de la producció agroalimentària.  
Article quaranta  
1. Les infraccions al que disposa en aquest reglament i als acords del Consell Regulador seran sancionades amb avís, multa i decomís de la mercaderia, suspensió temporal en l?ús de la denominació o baixa als registres on figure, segons s'expressa als articles següents, sense perjudici de les sancions que per contravenir la legislació general sobre la matèria de la Llei 25/1970 puguen ser imposades.  
2. Les bases per a la imposició de multes es determinaran segons que disposa l'article cent vint del Decret 835/1972.  
3. Per a l'aplicació de les sancions previstes en aquest reglament es tindran en compte les normes establertes a l'article cent vint-i-u del Decret 835/1972.  
Article quaranta-u   
1. Segons que disposa l'apartat 2 de l'article cent vint-i-nou del Decret 835/1972, les infraccions comeses per les persones inscrites als registres de la denominació específica es classifiquen, a l?efecte de sanció, de la següent manera:  
a) Faltes administratives. Se sancionaran amb multes de 1'1 al 10 per 100 del valor de les mercaderies afectades i les que siguen de caràcter lleu, amb avís.  
Aquestes faltes són, en general, les inexactituds en les declaracions, volants de circulació, assentaments, llibres i la resta de documents i especialment les següents:  
- falsejar o ometre en les declaracions per a la inscripció als distints registres les dades i comprovants que calguen en cada cas;  
- no comunicar immediatament al Consell Regulador qualsevol variació que efecte les dades subministrades per a la inscripció als registres;  
- l'incompliment per omissió o falsedat del que s'estableix als articles vint i vint-i-quatre d'aquest reglament, en relació amb les declaracions de producció i moviment de les existències de productes,  
- i la resta d'infraccions al reglament o a les disposicions complementàries que té i als acords del Consell Regulador en la matèria a què es refereix aquest apartat a).  
b) Infraccions al que s'estableix en aquest reglament o les disposicions complementàries que té i als acords del Consell Regulador sobre producció, elaboració, conservació, envasament i emmagatzemament del producte emparat. Se sancionarà amb multa del 2 al 20 per 100 del valor de les mercaderies afectades i decomissant-les.  
Aquestes infraccions són les següents:  
- l'incompliment de les normes vigents sobre pràctiques higièniques d?elaboració, conservació i transport.  
- l'incompliment de les normes específiques relatives a la producció, elaboració, envasament i conservació establertes al reglament o a les disposicions complementàries i als acords del Consell Regulador sobre aquesta matèria  
- i la resta d'infraccions al reglament o disposicions comunitàries que té i als acords del Consell Regulador en la matèria a què es refereix l'apartat b).  
c) Infraccions per ús indegut de la denominació o per actes que puguen causar-li perjudici o desprestigi. Seran sancionades amb multes des de 20.000 pessetes al doble del valor de la mercaderia o els productes afectats, quan aquell supere aquesta quantitat, i decomissant-les.  
Aquestes infraccions són:  
- la utilització de raons socials, noms comercials, marques, simbols o emblemes que facen referència a la denominació o als noms protegits per ella en la comercialització de productes no protegits,  
- l?ús de noms comercials, marques o etiquetes no aprovades pel Consell Regulador, en els casos a què es refereix aquest apartat e),  
- l?ús de la denominació en torrons que no hagen estat produïts, elaborats, envasats i emmagatzemats segons les normes establertes en la legislació vigent, en aquest reglament o les disposicions complementàries que té i els acords adoptats pel Consell Regulador en aquesta matèria,  
- les infraccions al que s'estableix a l'article quinze,  
- la indeguda negociació o utilització dels documents, marques, etiquetes, etc., propis de la denominació específica, i falsificar-los,  
- elaborar, envasar i emmagatzemar torrons als locals o instal·lacions que no siguen les inscrites i autoritzades pel Consell Regulador,  
- en general, qualsevol acte que contravinga el que disposa en aquest reglament o les disposicions complementàries que té i els acords del consell, que perjudique o desprestigie la denominació o en supose un ús indegut.  
2. En els casos d'infraccions greus, a més de les sancions establertes als apartats b) i c), podrà ser aplicada a l?infractor la suspensió temporal de l?ús de la denominació específica o la baixa als registres on figure.  
La suspensió temporal del dret a l?ús de la denominació comportarà la suspensió del dret a volants, etiquetes i la resta de documents del consell.  
La baixa suposarà l?exclusió de l?infractor dels registres del consell i, com a conseqüència, la pèrdua dels drets inherents a la denominació específica.  
Article quaranta-dos  
1. Podrà ser aplicat el decomís de les mercaderies com a sanció única o accessòria, si s'escau, o el pagament de l?import del valor que tinguen, si el decomís no és factible.  
2. Cas de desaparició, canvi, o qualsevol manipulació efectuada sobre la mercaderia retinguda, intervinguda o decomissada, s'aplicarà el que es disposa a l'article 399 del Codi Penal.  
Article quaranta-tres  
Cas de reincidència o quan els productes siguen destinats a l?exportació, les multes seran superiors en un 50 per 100 a les màximes assenyalades en aquest reglament, sense perjudici de les sancions que puguen correspondre per raó de la legislació vigent.  
Cas que el reincident fes una nova infracció, les multes podran ser elevades fins al triple d'aquest màxim.  
Es considerarà reincident l?infractor sancionat per infringir qualsevol dels preceptes d'aquest reglament durant els cinc anys anteriors  
DISPOSICIO ADICIONAL  
El Consell Regulador de la denominació específica «Xixona» tindrà la seu a Xixona (Alacant).  
DiSPOSICIO TRANSITORIA  
Les empreses dedicades a l?elaboració i la comercialització de torrons emparats per la denominació específica «Xixona» disposaran d'un termini, fins el 31 de desembre de 1992, per tal d'adaptar els envasos dels productes a les disposicions d'aquest reglament.


Còpia Permalink ELI